Maroon

ערמון]]
"Maroon" (בעברית: "חוּם עֲרמוֹנִי") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה לאור בשנת 2022 חברת התקליטים ריפבליק רקורדס, כרצועה השנייה מתוך אלבום האולפן העשירי של סוויפט, Midnights.<ref name=":A"></ref> נכתב והופק על ידי סוויפט וג'ק אנטונוף. הוא זכה להצלחה בין-לאומית מבלי שיצא כסינגל, לאחר שלא נשלח לשום פורמט של רדיו הלהיטים העכשוויים.<ref name=":0" /> זוהי בלדת דרים פופ בעלת מוטיבים ממוזיקת הטראפ ומצליליה של גיטרה חשמלית.

הרצועה קיבלה משובים חיוביים מטעם מבקרי המוזיקה, שהחמיאו על הפקתה ועל מילותיה. אולם כמה מהם טענו כי נושאה, התגברות על מערכת יחסים רומנטית, מוזכר בשירים קודמים של סוויפט. "Maroon" הגיע למקום השני והשלישי בבילבורד גלובל 200 ובבילבורד הוט 100 בארצות הברית בהתאמה, ולעשירייה הפותחת במצעדי המוזיקה באוסטרליה, קנדה, מלזיה, ניו זילנד והפיליפינים.

== רקע ==
ב-28 באוגוסט 2022, בעת נאום זכייתה בפרס קליפ השנה עבור All Too Well: The Short Film בטקס פרסי הווידאו קליפים של MTV לשנת 2022, הכריזה סוויפט על תאריך יציאת אלבום האולפן העשירי שלה, 21 באוקטובר.<ref name="RS/reveal"></ref> בחצות חשפה ברשתות החברתיות את שמו של האלבום, Midnights, ואת עטיפתו.<ref name="RS/reveal"/> עם זאת, רשימת הרצועות של האלבום לא פורסמה באותו הזמן. בסרטון שפורסם באינסטגרם ב-16 בספטמבר בשם "The making of Midnights" אושר כי אנטונוף, שעבד עם סוויפט החל מהוצאת האלבום 1989 ב-2014, ישתתף בהפקת האלבום הנוכחי.<ref></ref> החל מ-21 בספטמבר עד ל-7 באוקטובר 2022 פרסמה סוויפט סדרת סרטוני טיקטוק, המונה שלושה-עשר פרקים, בשם Midnights Mayhem with Me.<ref name="Full Tracklist"></ref> בכל אחד מהם גלגלה רולטת לוטו ובתוכה כדורים הממוספרים מאחת עד שלוש עשרה.<ref></ref> בכל פעם שיצא כדור, היא הכריזה את שם השיר בהתאם למיקומו ברשימת הרצועות של Midnights. רקע הסרטון, הכולל וילון כתום וצלילי מוזיקת מעליות, נשארו אחידים למשך כל הסדרה.<ref name="McArdle-2022"></ref> בפרק החמישי, שעלה ב-30 בספטמבר, הכריזה סוויפט על כותרת השיר, "Maroon".<ref></ref>

== ניתוח מוזיקלי ==
"Maroon" מציג את התמודדותה של הזמרת בעקבות פרידה מאהובה. לאורך השיר היא מתייחסת לדימויים רבים בהם השתמשה בשירים קודמים כדי לתאר מערכת יחסים רומנטית, כמו ניו יורק ויין.<ref name="Independent"></ref> הפזמון מציג את שרידיה האחרונים של מערכת היחסים: "And how the blood rushed into my cheeks" ("ואיך הדם זרם ללחיי"), "The mark they saw on my collarbone" ("הסימן שהם ראו על עצם הבריח שלי"), "The rust that grew between telephones" ("החלודה שגדלה בין חוטי הטלפון"). לאחר שסימנה הידרדרות בזוגיותה עברה בגשרית לציין כי היא עודנה זוכרת את הרגעים הטובים ממנה.

סוויפט ציינה כי Midnights הוא אוסף של שלושה-עשר שירים המתארים לילות ללא שינה במהלך חייה. מספר מבקרים טענו כי ייתכן ו-"Maroon" מתאר את אחד מהלילות הללו בתקופת הוצאת האלבום Red (2012), שכן שתי היצירות מתייחסות לגוונים של הצבע האדום.<ref name=":11" /><ref></ref><ref></ref> קווין מורלנד מ-Pitchfork ערך השוואה בין צורת ההפקת השיר לבין זו של האלבום, ותווה מספר קווי דמיון ביניהן. מוטיב הלחיים הסמוקות חזר על עצמו בשיר "Illicit Affairs" מהאלבום Folklore (2020) כתב ג'ון וולמאר מ-Beats Per Minute. אן פאוורס מ-NPR טענה כי "Maroon" הוא שיר המשך ל-"Cornelia Street" מ-Lover (2019), בשל ההתייחסות לעיר ניו יורק.<ref name=":102"></ref>

== הפקה ==
אורכו של "Maroon" עומד על שלוש דקות ושלושים ושמונה שניות.<ref></ref> הוא שאוב מסוגות הדרים פופ,<ref name=":6"></ref><ref name=":30"></ref> הסינת'פופ<ref name=":12"></ref><ref name="Esquire"></ref> והטריפ הופ.<ref></ref> הוא מכיל מנגינה אלקטרונית חדגונית במחציתו השנייה.<ref name=":11"></ref> השיר משלב אפקטי הדהוד לקולה של סוויפט,<ref name=":0"></ref><ref name="Pitchfork"></ref> סינתיסייזר,<ref name=":10"></ref> תופים,<ref name=":14"></ref> מקצבי טראפ<ref name=":13"></ref> וגיטרה חשמלית. הרצועה תוארה כבעלת אווירה פסטורלית ושמימית.<ref name=":5"></ref> אלכסיס פטרידיס מ-The Guardian כינה את השימוש בגיטרה חשמלית כ"שוגייזי". ב-Paste השוותה אלן ג'ונסון את ההפקה ב-"Maroon" לזו של "Dress" מהאלבום Reputation (2017).

סוויפט כתבה את "Maroon" עם ג'ק אנטונוף, שגם תכנת אותו. לחן השיר מורכב מנגינתו של אנטונוף על כלי הקשה, סינתיסייזר מסוג ג'ונו 6 מודולרי, פסנתר, גיטרה חשמלית וגיטרה בס. על האורגן, הסקסופון, החליל והקלרינט היה אוון סמית' אמון. הוא הקליט את נגינתו באולפן הביתי שלו, פלז'ר היל רקורדינג, בפורטלנד. אנטונוף וטנכאית הקול לורה סיסק עבדו על הרצועה באולפני רוף קאסטמר שבברוקלין ובאולפני אלקטריק ליידי שבניו יורק. הנדסת השיר נעשתה על ידי אנטונוף, סיסק וסמית' בסיוע של ג'ון רוני, ג'ון שר ומייגן סירל. את עבודת המיקסינג עשה סרבן גניאה יחד עם ברייס בורדון באולפני מיקסטאר סטודיוס בווירג'יניה ביץ'. רנדי מריל הכין את המאסטרינג של "Maroon" בסטודיו סטרלינג סאונד באדגואטר שבניו ג'רזי.<ref name="liner-notes" />

"Maroon" הוא בלדה<ref name="Sheffield-2022"></ref> בעלת צלילים אמביינטים ואווירתיים.<ref name="Petridis"></ref> הפקתו משלבת אפקטים מוזיקליים רבים, כמו הדהוד קולי ושירת מקהלה על ידי אדם אחד ("שירה שכבתית").<ref name="Pitchfork" /><ref></ref> הסינתיסייזר והתופים מייצרים תחושת האזנה למקצבי טראפ.<ref name=":10"/><ref name="Attard"></ref><ref name="Johnson"></ref>

== ביקורות ==
קורטני לרוסה וקאלי אהלגרים מ-Insider הכתירו את "Maroon" כרצועה הטובה ביותר מ-Midnights. לרוסה כינתה אותה כ"מבריק" וכסיפור נהדר על תורת צבעיה של סוויפט על אהבה, בעוד שאהלגרים קבע כי השיר מעלה זיכרונות נוסטלגיות משירי העבר שלה. וולמאכר הכתיר אותו כ"יצירת מופת" וכ"שיר הפופ של השנה", ושיבח את הפקתו ומילותיו.<ref></ref> ב-Esquire ציין אלכס בילמס לטובה את קולה של סוויפט, שראויים לטענתו להישמע באחת מאופרות הסבון של ראיין מרפי.<ref name=":9"></ref> כתב הבילבורד ג'ייסון ליפשוץ החמיא לכישרון הכתיבה של סוויפט. קנת פרטרידג' כתב במאמר ל-Genius כי "Maroon" מכיל כמה מהמילים הפואטיות ביותר שכתבה סוויפט אי פעם. מורלנד טען כי הוא יכול להאזין לרצועה במשך כל הלילה.<ref name=":142"></ref>

לעומת זאת, ג'ון קרמניקה מ-The New York Times לא התרשם מההפקה, וטען כי קולותיה של סוויפט ערמו יחד בצורה רעה עד כדי חנק.<ref></ref> באופן דומה טען פול אטארד מ-Slant Magazine כי ב-"Maroon" משולבים יותר מדי אלמנטים שונים, שנשמעים לא טוב יחדיו. קארל וילסון מ-Slate ציין כי במכלול האלבום של Midnights ניכר כי השיר נכתב לטובת מעריציה, שאוהבים את הדימויים שלה למערכות יחסים קלוקלות.<ref></ref>

== הצלחה מסחרית ==
עם יציאתו של Midnights הופיע "Maroon" במקום השלישי בבילבורד הוט 100, מאחורי "Anti-Hero" ו-"Lavender Haze" בהתאמה. נתוני השבוע הראשון לצאתו הורכבו מ-37.6 מיליון השמעות, 2,900 הורדות דיגיטליות ו-471,000 השמעות ברדיו (איירפליי).<ref name=":1"></ref> סוויפט הפכה לאשה הראשונה שמאכלסת את כל עשרת השירים הפותחים של המצעד בשיריה.<ref></ref> הוא הגיע למקום הרביעי בקנדה הוט 100, וזכה לתואר פלטינה מאיגוד תעשיית ההקלטות הקנדי ב-19 בינואר 2023 על נתוני המכירות שלו במדינה. ב, הגיע למקום השישי במצעד שירי הסטרימינג הבריטי, וקיבל תואר כסף מאיגוד תעשיית ההקלטות הבריטי. "Maroon" הופיע במספר רב של מצעדי מוזיקה ברחבי העולם: רביעי באוסטרליה וב, חמישי במלזיה ובניו זילנד, 11 בפורטוגל ובווייטנאם, 12 באיסלנד ובדרום אפריקה, 19 בקרואטיה, 20 בלוקסמבורג, 22 בהונג קונג, 26 בשוודיה, 30 בנורווגיה, 32 בדנמרק, 49 בספרד 96 בגרמניה ו-100 בארגנטינה ובצרפת. בנוסף, דורג במקום הרביעי במצעד הבילבורד גלובל 200.

== הופעות חיות ==
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Maroon" בוצע באצטדיון ג'איינטס במזרח רתרפורד, ניו ג'רזי, ב-26 במאי 2023 יחד עם השיר "Getaway Car". סוויפט הציגה את השיר בכך שהביעה שהוא אחד האהובים עליה מהאלבום שלה Midnights, וציינה שהוא לא הושמע בסיבוב ההופעות עד אותו ערב.<ref name=":2"></ref> השיר בוצע הפעם השנייה באצטדיון SoFi באינגלווד, קליפורניה ב-3 באוגוסט 2023 יחד עם השיר "I Can See You".<ref name=":2" />

== קרדיטים ==
כל הקרדיטים שלהלן לקוחים מהערות האלבום Midnights:<ref name="liner-notes"></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|70,000
|-
! הממלכה המאוחדת (BPI)
| כסף
| 200,000
|-
! קנדה (Music Canada)
| פלטינה
| 80,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|21 באוקטובר 2022
|הזרמת מוזיקה • הורדה דיגיטלית
|ריפבליק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
קטגוריה:בלדות משנות ה-2020
קטגוריה:בלדות סינת'-פופ
קטגוריה:שירי דרים פופ
קטגוריה:שירי סינת'-פופ אמריקאיים
קטגוריה:שירי פלטינה באוסטרליה